Daily Trading Strategy(บ่าย) – บล.ธนชาต
Daily Trading Strategy(บ่าย) - บล.ธนชาต
27 ก.ย. 2559

Dow Jones Futures ฟื้นหนุนตลาดหุ้นภูมิภาค…ยังกำหนด Trailing Stop ที่ 1,486 จุด
ดัชนี SET อยู่ที่ 1,495.87 จุด +5.73 จุด +0.38% ปริมาณซื้อขาย 16,034 ลบ.
แนวรับ :          1,486          แนวต้าน :          1,500 / 1,506
สรุปทิศทางและแนวโน้มตลาด
Dow Jones Futures ฟื้นหลัง Debate หนุนตลาดหุ้นภูมิภาค…: Dow Jones Futures ฟื้นตัวแกร่งเป็น “บวก” กว่า 100 จุดในช่วงเช้าหลังการดีเบตครั้งแรกระหว่างฮิลลารี คลินตัน และโดนัลด์ ทรัมป์ ให้คะแนนฮิลลารี ชนะ 62% ต่อ 27% ซึ่งนโยบายส่วนใหญ่ของฮิลลารี มีความคล้ายกับบารัค โอบามา และจะมีความต่อเนื่องมากกว่าเมื่อเทียบกับนโยบายของทรัมป์ ซึ่งการฟื้นตัวของดัชนี Dow Jones Futures เป็นปัจจัยบวกต่อตลาดหุ้นภูมิภาค และ SET ตั้งแต่เปิดตลาด…อย่างไรก็ดีจากสถิติการเลือกตั้งประธานาธิบดีสหรัฐฯ ตั้งแต่ 1988-2012 จะเห็นว่าไม่มีการเกิด Pre-Election Rally อย่างมีนัยสำคัญ และในทางกลยุทธ์ยังแนะนำแค่ Trading ด้วย Trailing Stop หรือ “จุดจำกัดขาดทุน” ที่ 1,486 จุดเหมือนเดิม
ไม่มีสัญญาณการเกิด Pre-Election Rally ของตลาดหุ้น Dow Jones
 
หุ้นที่น่าสนใจทางเทคนิค
ESSO “ซื้อ” ราคาหุ้นกลับตัวขึ้นทดสอบแนวเส้นค่าเฉลี่ย 3 เดือน ด้วยแท่งเทียน Big White สอดคล้องกับเครื่องมือ MACD พลิกกลับเป็นบวกวันแรก เป็นจังหวะซื้อเก็งกำไร มีแนวต้านแรกที่ 6.00 บาท และเป้าหมายถัดไปที่ 6.20 บาท
SMPC “ซื้อ” ราคาหุ้นแกว่งตัวยกฐานขึ้นทะลุแนว Downtrend Line พร้อมปริมาณการซื้อขายเริ่มสูงขึ้น สอดคล้องกับเครื่องมือ DI+ และ MACD เป็นบวกชี้ขึ้นสนับสนุน มีแนวต้านแรกที่ 13.30 บาท ผ่านได้มีแนวต้านถัดไปที่ All Time High 13.90 บาท
ANAN “ซื้อ” ราคาหุ้นฟื้นตัวขึ้นทะลุแนว Downtrend Line พร้อมปริมาณการซื้อขายหนาแน่นสนับสนุนการ Breakout สอดคล้องกับเครื่องมือ MACD พลิกเป็นบวก และ DI+ ตัด DI- ขึ้นวันแรก มีแนวต้านแรกที่ 4.96 บาท และแนวต้านถัดไปที่ 5.15 บาท
               